**МИНИСТАРСТВО УНУТРАШЊИХ ПОСЛОВА**

kabinet@mup.gov.rs

На основу члана 21. став 1. Закона о Заштитнику грађана („Службени гласник РС“, брoj 105/2021), Заштитник грађана је са становишта своје законом утврђене надлежности, размотрио План заштите деце у уличној ситуацији у Републици Србији од насиља, занемаривања и искоришћавања, који је Министарство унутрашњих послова доставило на мишљење актом 01 број: 9097/21-13 oд 18. 4. 2022. године и даје следеће

**МИШЉЕЊЕ**

**НА ПЛАН ЗАШТИТЕ ДЕЦЕ У УЛИЧНОЈ СИТУАЦИЈИ У РЕПУБЛИЦИ СРБИЈИ ОД НАСИЉА, ЗАНЕМАРИВАЊА И ИСКОРИШЋАВАЊА**

*План заштите* *деце у уличној ситуацији у Републици Србији од насиља, занемаривања и искоришћавања,* којим су прецизиране обавезе надлежних државних органа и наглашена потреба за мултисекторском сарадњом, један је од неопходних корака на сузбијању и превенцији дечјег просјачења и у складу је са препорукама које је Заштитник грађана у више наврата упућивао надлежним државним органима.

Имајући у виду да према Закону о јавном реду и миру *Просјачење* спада у прекршаје, по мишљењу Заштитника грађана неопходно је План заштите допунити на тај начин што би се комунална милиција означила као један од кључних органа у спровођењу активности у оквиру превенције и заштите деце у уличној ситуацији и одредила његова улога у оквиру система мултисекторске сарадње, уз прописивање обавезујућих обука за комуналне милиционаре за рад са децом чији је живот или рад везан за улицу.

С поштовањем,

|  |
| --- |
| ЗАШТИТНИК ГРАЂАНА |
|  |
| мр Зоран Пашалић |